[{"text_idx": "#000000", "text": "Dim arian ar o\u0302l i orffen y gwaith o adfer Pier Bangor"}, {"text_idx": "#000001", "text": "Disgrifiad o\u2019r llun, Mae pen pellaf y pier a'r caffi ar gau ers ganol haf diwethaf"}, {"text_idx": "#000002", "text": "Mae cynllun atgyweirio Pier Bangor wedi dod i ben heb gwblhau'r holl waith adfer angenrheidiol am fod yr arian ar gyfer y prosiect eisoes wedi ei wario."}, {"text_idx": "#000003", "text": "Roedd gan berchnogion y pier - Cyngor Dinas Bangor - \u00a31.3m wrth gefn ar gyfer gwaith cynnal a chadw, ond nawr mae angen \u00a3600,000 ychwanegol yn sgil problemau newydd a ddaeth i'r amlwg gyda phen pellaf y strwythur."}, {"text_idx": "#000004", "text": "Bu'n rhaid cau'r rhan honno o'r pier rhestredig Gradd II ar fyr rybudd ar o\u0302l i beirianwyr godi pryderon diogelwch am ei gyflwr mewn adroddiad."}, {"text_idx": "#000005", "text": "Yn o\u0302l maer y ddinas, y Cynghorydd John Wynn Jones, mae'r cyngor yn \"fodlon derbyn arian gan unrhyw un\" i orffen y gwaith, ac maen nhw wedi cysylltu a\u0302 nifer o gyrff cyhoeddus i weld a ydyn nhw mewn sefyllfa i gyfrannu."}, {"text_idx": "#000007", "text": "Mae'r pier - yr ail hiraf yng Nghymru - yn rhan amlwg o dirlun arfordirol Bangor ers agor yn 1896, a chyngor y ddinas sy'n berchen arno ers y 1980au."}, {"text_idx": "#000008", "text": "Fe ddechreuodd y gwaith atgyweirio ddwy flynedd yn o\u0302l ond fe gafodd y cyngor wybod fis Mehefin y llynedd fod cyflwr y pen pellaf mor wael nes bod perygl iddo syrthio i'r Fenai."}, {"text_idx": "#000009", "text": "Mae yna sgaffaldiau yno o hyd ac fe fyddai'n gostus i'w tynnu i lawr a'u hail-osod maes o law."}, {"text_idx": "#000011", "text": "Disgrifiad o\u2019r llun, Mae gobaith y bydd diwedd y pier yn ddigon diogel i allu ystyried ailagor y caffi erbyn Mehefin"}, {"text_idx": "#000013", "text": "Mae'n amau a fyddai'r cyhoedd yn fodlon cyfrannu at ymgyrch dorfol er mwyn cwblhau'r gwaith gan fod trethdalwyr eisoes wedi rhoi arian sylweddol at adfer y pier yn y gorffennol."}, {"text_idx": "#000015", "text": "\"Toes na'm un syniad oddi ar y bwrdd a 'dan ni'n fodlon derbyn arian gan unrhyw un.\""}, {"text_idx": "#000016", "text": "Disgrifiad o\u2019r llun, Yn 1,500 droedfeddi o hyd, Pier Bangor yw'r un ail hiraf yng Nghymru"}, {"text_idx": "#000017", "text": "Yn o\u0302l y cynghorydd sy'n cynrychioli ardal y pier ar gynghorau Bangor a Gwynedd, Huw Wyn Jones, mae angen gweithredu i warchod atyniad sy'n agos at galonnau trigolion, ymwelwyr a myfyrwyr prifysgol y ddinas."}, {"text_idx": "#000018", "text": "\"Mae o'n lle tu hwnt o brydferth,\" meddai."}, {"text_idx": "#000019", "text": "\"Dan ni 'di gweld be' sy'n digwydd yn Bae Colwyn lle os 'di rhywun ddim yn cynnal a chadw pier mae o'n mynd i ddisgyn i'r mo\u0302r."}, {"text_idx": "#000021", "text": "Cwpwl yn 'amddifad' ar o\u0302l cau pier6 Gorffennaf 2018Cau rhan o bier Bangor am naw mis1 Mehefin 2018Diogelu murluniau pier Bae Colwyn12 Mawrth 2018"}, {"text_idx": "#000022", "text": "Cwpwl yn 'amddifad' ar o\u0302l cau pier"}, {"text_idx": "#000024", "text": "Diogelu murluniau pier Bae Colwyn"}, {"text_idx": "#000025", "text": "Prif StraeonCymru i gael dau borthladd rhydd gwerth \u00a326m yr unPublished4 awr yn o\u0302lPryder am safle gwyliau drws nesaf i hosbis Ty\u0302 HafanPublished6 awr yn o\u0302lCreu bocsys cofio Cymraeg ar o\u0302l colli babanPublished20 awr yn o\u0302l"}, {"text_idx": "#000026", "text": "Cymru i gael dau borthladd rhydd gwerth \u00a326m yr un"}, {"text_idx": "#000027", "text": "Pryder am safle gwyliau drws nesaf i hosbis Ty\u0302 Hafan"}, {"text_idx": "#000032", "text": "5 cornel o Gymru ar ochr arall y ffin"}, {"text_idx": "#000033", "text": "Carchar yn 'agoriad llygad i anghyfiawnder'"}, {"text_idx": "#000036", "text": "Cwis: Cysylltiadau Cymru a Ffrainc"}]